- Մենք այն համոզումն ունենք, որ մարտի 1-ի, 2-ի դեպքերի քննության գործը պետք է իր տրամաբանական ավարտին հասնի, և առանց բացառության, բոլոր մեղավորները պետք է պատասխանատվության ենթարկվեն։ Այս հարցում երկրորդ կարծիք լինել չի կարող։ Եթե կա հանցակազմ, եթե լիազորությունների վերազանցում է եղել, պատասխանատվության պետք է ենթարկվի նաև Ռոբերտ Քոչարյանը։ Բայց խոսել սահմանադրական կարգի տապալման մասին, դա բոլորովին այլ տեղ է տանում։